Výhľad na Untere Wildgrubenspitze, Roggalspitze a Rhonspitze
Braunarlspitze (2 649 m n. m.)
Dolina Großes Walsertal je biosférickou rezerváciou
**Lechquellengebirge** je malá, menej známa horská skupina v spolkovej krajine Vorarlbersko v Rakúsku. Za svoj názov vďačí pohorie faktu, že tu vo vnútri hôr pramení významná vorarlberská rieka Lech. Geologicky sa radí do Nördliche Kalkalpen kde zaberá plochu 800 km² a vyznačuje sa svojou geologickou mnohotvárnosťou. Najvyšším vrcholom je Untere Wildgrubenspitze (2 753 m).

Poloha
------

Na juhu je pohorie ohraničené údolím Klostertal, západ je oddelený od pohoria Bregenzerwaldgebirge dolinou Walsertal. Riečka Bregenzer Ache tvorí severnú hranicu. Spojnica medzi mestami Warth-Lech-Arlberg ohraničuje Verwall od východu.

Členenie
--------

Lechquellengebirge sa delí na malé samostatné skupiny jednotlivých vrcholov alebo maximálne hrebeňov; celkom sa ich uvádza 14.

### Najvyššie vrcholy

* Untere Wildgrubenspitze (2 753 m)
* Rote Wand (2 704 m)
* Großer Grätlisgrat (2 702 m)
* Mittlere Wildgrubenspitze (2 696 m)
* Nadel (2 685 m)
* Spuller Schafberg (2 679 m)
* Roggalspitze (2 672 m)
* Wasenspitze (2 665 m)
* Braunarlspitze (2 649 m)
* Hochlicht (2 600 m)
* Mohnenfluh (2 542 m)
* Karhorn (2 416 m)
* Zitterklapfen (2 403 m)
* Hochkünzelspitze (2 397 m)
* Feuerstein (2 271 m)
* Warther Horn (2 257 m)
* Gamsfreiheit (2 211 m)
* Hoher Frassen (1 979 m)

Krajina
-------

Oblasť je bohatá na zrážky a chladné počasie je tu skôr pravidlom ako výnimkou. Snehová pokrývka je tu mimoriadna, držiaca sa až do vrcholného leta. Napriek tomu v pohorí nie je žiadny ľadovec. Kraj je v zime využívaný pre prevádzkovanie zimných športov, predovšetkým je potom ideálny pre lyžiarov (predovšetkým údolie Lechtal). Porasty stromov sú skôr skromné. Dominujú tu hlavne borovice, kosodreviny, a proti lavínam ideálne nepoddajná jelša. Hranica lesa leží pomerne nízko v 1 700 – 1 800 m. Ojedinele rastú stromy do výšky 1 900 m. Pozoruhodná je hlavne veľmi rozmanitá kvetena. V histórii tu ako hlavný zdroj obživy dominovalo salašníctvo, dnes hlavne turistika.

### Prírodné rezervácie

Údolie Großes Walsertal je vyhlásené biosférickou rezerváciou, v ktorej je zahrnuté aj pohorie Lechquellengebirge. V pohorí sú vyhlásené nasledujúce chránené prírodné oblasti:

* *Gadental*, zriadená v r. 1987, plocha 1 336 ha
* *Gipslöcher Oberlech* , zriadená v r. 1988, plocha 21 ha
* *Bodener Magerwiesen*, zriadená v r. 1991, plocha 16,5 ha
* *Faludriga Nova*, zriadená v r. 2003

Oblasť ochrany rastlinstva a kveteny:

* *Körbersee*, zriadená v r. 1958, plocha 451 ha

Územie sústavy Natura 2000 zahŕňa:

* *Bergwälder Klostertal*
* *Gadental*, zriadené v r. 1995, plocha 1 544 ha

### Horské chaty

Nájdeme tu 5 horských chát (všetky vrátane tzv. winterraumu) vo vlastníctve spolku *Alpenverein*: Biberacher Hütte (1 842 m) , Frassen-Hütte (1 725 m), Freiburger Hütte (1 931 m), Göppinger Hütte (2 245 m) a Ravensburger Hütte (1 948 m).

Iné projekty
------------

Commons
* Spolupracuj na Commons Commons ponúka multimediálne súbory na tému **Lechquellengebirge**

Zdroj
-----

*Tento článok je čiastočný alebo úplný preklad článku Lechquellengebirge na českej Wikipédii.*